Une femme mariée
<s>Une femme mariée () ili Suite de fragments d'un film tourné en 1964 () je francuski crno-bijeli igrani film snimljen 1964. godine u režiji Jean-Luca Godarda.</s><s>Po žanru je drama,  a naslovni lik, koji tumači Macha Méril, je situirana supruga pilota (čiji lik tumači Philippe Leroy), koja u njegovom odsutstvu održava preljubničku vezu sa glumcem (koga tumači Bernard Noël).</s><s>Radnja se odvija tokom 24 sata i prikazuje kako protagonistica planira ostaviti muža, ali i kako je od te odluke odvrati otkriće da je trudna, pri čemu ne zna tko je otac.</s>

<s>Une femme mariée je nastao kada je na Kanskom festivalu u proljeće 1964. godine Luigi Chiarini, direktor venecijanske Mostre pitao Godarda može li na brzinu snimiti film koji bi se prikazao na Mostri najesen.</s><s>Godard je pristao na prijedlog te je snimio film.</s><s>On se isticao neobičnom narativnom strukturom, temeljenom na novovalovskim tehnikama, ali i neobično eksplicitnim istraživanjem seksualnosti u suvremenom svijetu; uz scene u kojima se protagonistica pojavljuje gola ili vodi ljubav se u dijalozima također govori o seksu, ali i o Holokaustu.</s><s>Une femme mariée je također poznat i kao prvi francuski film u kome se spominje kontraceptivna pilula.</s>

<s>Film je prikazan u Veneciji pod naslovom La femme mariée () i dobio je izvrsne kritike.</s><s>Međutim, kada ga je Godard pokušao prikazati u Francuskoj, cenzorski odbor ga je odlučio zabraniti, pri čemu je kao službeno obrazloženje navedeno to da navodno "vrijeđa francuske žene", 
sugerirajući da su preljubnice.</s><s>Godard se, nastojeći ishoditi skidanje zabrane, upustio u dugotrajne pregovore sa Alainom Peyrefitteom, tadašnjim De Gaulleovim ministrom informacija.</s><s>Nakon višemjesečnog natezanja je Godard zaključio da cenzorima manje smetaju golotinja i seks, a više to što je u filmu napadao konzumerizam i buržoaski svjetonazor.</s><s>Zbog toga je u filmu napravio izmjene, a kako bi formalno zadovoljio cenzore, promijenio je naslov u Un femme mariée (Jedna udana žena), sugerirajući tako da je preljub koji čini protagonistica izuzetak, a ne pravilo.</s>

<s>Uloge</s>

<s>Macha Méril : Charlotte
 Bernard Noël : Robert, ljubavnik
 Philippe Leroy : Pierre, muž
 Roger Leenhardt : Pierreov prijatelj, sineast
 Rita Maiden : Sobarica
 Margaret Le-Van : žena na bazenu
 Véronique Duval : druga žena na bazenu
 Christophe Bourseiller : Nicolas
 André Lesourd : "Dédé", mehaničar na aerodromu</s>

<s>Izvori</s>

<s>Vanjske veze</s>

<s>Francuski filmovi
Dramski filmovi
Eksperimentalni filmovi
Art filmovi
Authority control 2</s>

